आइफोन, आइपड, आइप्याड र म्याकबुकजस्ता लोकप्रिय उत्पादनको निर्माता अमेरिकी कम्पनी एप्पल इङ्क विश्वकै सबैभन्दा मूल्यवान् कम्पनी घोषित भएपछि अर्थशास्त्रको यो नियमले आफ्नो उपादेयतालाई पुष्टि गर्न धेरै कसरत गर्नु परेन । यसअघि विश्वको पहिलो स्थानमा रहेको अमेरिकी तेल कम्पनी एक्सन मोबिललाई उछिनेर एप्पल पहिलो स्थानमा उक्लिएको हो । गत मङ्गलबार एप्पल इन्कको प्रतिशेयर मूल्यमा भएको वृद्धिले एक्सन मोबिललाई दोस्रो स्थानमा झारिदिएको हो । मङ्गलवारको कारोबारमा एप्पलको प्रतिशेयर मूल्यमा ५ दशमलव ९ प्रतिशतले वृद्धि भई ३ सय ७४ अमेरिकी डलर पुगेको थियो । एक्सनको भने २ दशमलव १ प्रतिशतले बढेर ३ सय ७१ डलर कायम भएको थियो । यससँगै एप्पलको बजार पूँजीकरण ३ सय ३७ अर्ब डलर पुगेको छ भने एक्सनको ३ सय ३१ अर्ब डलर ।
